|  |  |  |
| --- | --- | --- |
|  | РЕПУБЛИКА БЪЛГАРИЯ  АДМИНИСТРАТИВЕН СЪД – ТЪРГОВИЩЕ  Описание: Описание: gerb-super-WORD |  |

към Заповед №.РД-10-04/ 02.01.2020г.

**Актуализирани на** 02.01.2020г.

**УТВЪРЖДАВАМ:**

/Росица Цветкова/

Председател

на Административен съд - Търговище

**ВЪТРЕШНИ ПРАВИЛА**

по чл.157, ал.2 от АПК за случайно разпределение на делата в Административен съд – Търговище.

Принципът за определяне на съдията-докладчик по делото на случаен принцип е регламентирано законово в чл.157, ал.2 от АПК. Той гарантира безпристрастността на съда, равенство на страните и прозрачност в съдебната дейност.

**Чл.1.** (1) Определянето на съдия - докладчик се извършва от Председателя на Административен съд – Търговище или заместващия го съдия, съобразно поредността на постъпването на оспорванията в съда, чрез случайно електронно разпределение на делата, посредством Системата за случайно разпределение на делата на ВСС – на уеб адрес: <https://webrand.justice.bg>. Системата осигурява прозрачността на разпределението на делата, като позволява всяко дело да се провери как е разпределено /по случаен избор, по дежурство, на определен съдия или кои съдии не участват в избора/ и дали всички съдии са участвали при автоматичния избор.

(2) Системата следи за равномерната натовареност на съдиите, чрез възможността делото да се разпределя според шифъра и обвързаната с него група, което осигурява разпределението на делата с еднаква натовареност на съдии според зададените критерии на индивидуално определен процент на натовареност.

**ГРУПИ ДЕЛА ПОДЛЕЖАЩИ НА РАЗПРЕДЕЛЕНИЕ**

|  |  |  |
| --- | --- | --- |
| **Пореден номер** | **ШИФЪР** | **ГРУПА /ВИД/ ДЕЛО** |
| 1 | 07 | Жалби срещу подзаконови нормативни актове |
| 2 | 07 | Изборен кодекс |
| 3 | 07 | ДОПК и ЗМ |
| 4 | 07 | ЗУТ и ЗКИР |
| 5 | 07 | ЗСПЗЗ, ЗВГЗГФ, ЗОСОИ, ЗВСВНОИ по ЗТСУ |
| 6 | 07 | КСО и ЗСП |
| 7 | 07 | ЗДСл, ЗМВР и ЗОВС |
| 8 | 07 | ЗДС, ЗОС, ЗМСМА и ЗАдм |
| 9 | 07 | ЗЗК, ЗК, ЗОП, ЗПСК, лицензи |
| 10 | 07 | Искове по АПК |
| 11 | 07 | Дела по чл.304 АПК |
| 12 | 07 | Дела за бавност |
| 13 | 07 | Други административни |
| 14 | 07 | Частни админинистративни дела, чл. 75 от ДОПК |
| 15 | 07 | ЗПЗП, ЗУСЕСИФ |
| 16 | 07 | ДОПК-РА |
| 17 | 06 | КНАХД, ЧКНАХД |
| 18 | 05 | Други касационни дела |

**ИНИДИВИДУАЛНО ОПРЕДЕЛЕН ПРОЦЕНТ НА НАТОВАРЕНОСТ**

|  |  |  |  |  |
| --- | --- | --- | --- | --- |
| Пореден номер | Председател  Цветкова | Съдия  Тодорова | Съдия  Стефанова | Съдия  Иванова |
| 1 | 80 % | 100 % | 100 % | 100 % |
| 2 | 80 % | 100 % | 100 % | 100 % |
| 3 | 80 % | 100 % | 100 % | 100 % |
| 4 | 80 % | 100 % | 100 % | 100 % |
| 5 | 80 % | 100 % | 100 % | 100 % |
| 6 | 80 % | 100 % | 100 % | 100 % |
| 7 | 80 % | 100 % | 100 % | 100 % |
| 8 | 80 % | 100 % | 100 % | 100 % |
| 9 | 80 % | 100 % | 100 % | 100 % |
| 10 | 80 % | 100 % | 100 % | 100 % |
| 11 | 80 % | 100 % | 100 % | 100 % |
| 12 | 80 % | 100 % | 100 % | 100 % |
| 13 | 80 % | 100 % | 100 % | 100 % |
| 14 | 80 % | 100 % | 100 % | 100 % |
| 15 | 80 % | 100 % | 100 % | 100 % |
| 16 | 80 % | 100 % | 100 % | 100 % |
| 17 | 80 % | 100 % | 100 % | 100 % |
| 18 | 80 % | 100 % | 100 % | 100 % |

**Чл.2.** Съдебният администратор по нареждане на Председателя на съда запознава съдиите с възможностите на програмата и с опциите, които същата предлага относно замяната на съдията – докладчик, изключване на съдия от разпределението, както и с начина на удостоверяване на извършваното разпределение на хартиен носител.

**Чл.3.** (1) Ежедневното разпределение на постъпилите оспорвания се извършва всеки ден или най – късно на следващия ден от Председателя на съда или негов заместник, като всеки съдия може да присъства на процедурата по определяне на съдия – докладчик.

(2) Бързите производства при възможност се разпределят непосредствено след постъпването им.

**Чл.4.** (1) Съдия се изключва от случайния избор, поради временна нетрудоспособност над 30 работни дни, отпуск за отглеждане на дете и в предвидените от закона случаи.

(2) Поради временна нетрудоспособност не повече от 15 работни дни, отпуск за отглеждане на дете и в предвидените от закона случаи, Председателя на съда определя заместник на отсъстващия съдия за извършване на процесуални действия по разпределеното му дело с цел подготовка на делото за разглеждане в открито заседание.

(3) Разпределението на бързите производства се извършва между съдиите, които не са в отпуск или служебна ангажираност.

(4) При наличие на отвод на съдия по дадено разпределено дело, на същия му се намаля бройката на разпределени дела по съответния предмет в програмата за случайно разпределение на делата.

**Чл. 5.**  (1) Всеки от протоколите от извършеното разпределение се съхраняват на хартиен носител. Протоколът, съдържащ цялата информация генерирана от Системата за случайно разпределение на делата на ВСС – на уеб адрес: <https://webrand.justice.bg> се подписва от съдията извършил разпределението и се прилага към съответното дело.

(2) В края на всеки работен ден се изважда протокол от извършваните разпределения на дела през деня, същия се подписва от съдията разпределил делата и се съхранява на хартиен носител от съдебния администратор.

**Чл.6.** През съдебната ваканция, за периода от 15 юли до 1 септември, бързите производства и делата, по които съдиите са задължени със закон да се произнесат в срок по - малък от един месец се разглеждат измежду присъстващите магистрати.

**ДОПЪЛНИТЕЛНИ РАЗПОРЕДБИ**

По смисъла на тези Вътрешни правила:

§1. Вътрешните правила влизат в сила от деня на тяхното утвърждаване.

§2. Правилата са актуализирани със Заповед № РД-10-04/02.01.2020 г. на Председателя на Административен съд – Търговище и отменят правилата, утвърдени със Заповед № РД-10-03/02.01.2019 г.

§3. Същите могат да бъдат изменяни и допълвани по реда, по който са приети.